EXCLUSIV Tibor Selymes a spus câte puncte face România la EURO 2024: "Trebuie!"
România va debuta pe data de 17 iunie la EURO 2024, turneu final ce poate fi urmărit ÎN DIRECT pe PRO TV și VOYO.
"Tricolorii" au fost repartizați în Grupa E, acolo unde se vor duela cu Belgia, Ucraina și Slovacia. Primul meci va fi chiar împotriva Ucrainei, echipă care și-a asigurat locul la turneul final după ce a trecut de baraj.
Înainte de Campionatul European care va fi găzduit de Germania, Tibor Selymes, fostul mare internațional, a fost întrebat direct câte puncte va face naționala lui Edi Iordănescu la turneul final.
Tibor Selymes: "Cred că putem să ieșim pe locul doi"
Fostul jucător de la Dinamo, Anderlecht și Standard Liege și este convins că România poate să ajungă până în fazele eliminatorii ale competiției.
"E foarte greu de spus, dar eu sper să facem undeva la patru puncte, cred că suntem capabili să facem patru puncte. Trebuie să facem patru puncte, din grupa asta avem o șansă.
Din punctul meu de vedere, eu cred că putem să ieșim pe locul doi în grupa asta", a spus Tibor Selymes, într-un interviu acordat în exclusivitate pentru PRO TV.
România, o singură victorie în istorie la EURO!
România a obținut calificarea la primul turneul final după opt ani. Ultima oară a fost la EURO 2016, acolo unde a terminat pe ultimul loc într-o grupă cu Franța, Elveția și Albania.
Este a șasea prezență din istoria "tricolorilor" la Campionatul European, care va ajunge la a 17-a ediție. Prima a fost în 1984, când la turneul final participau doar opt echipe. A urmat cel din 1996, iar apoi 2000, 2008 și 2016.
Cea mai mare performanță a fost reușită în 2000, la turneul final găzduit de Belgia și Olanda, unde România a obținut prima și singura victoria din istorie la un Campionat European, celebrul 3-2 cu Anglia, care a și asigurat calificarea "tricolorilor" dintr-o grupă infernală, din care mai făceau parte Portugalia și Germania.
În sferturile de finală, România a dat peste Italia și a pierdut cu 2-0. A fost și ultimul meci al lui Gică Hagi pentru echipa națională (Regele a văzut atunci cartonașul roșu).
La Campionatele Europene din 2008 și 2016, România nu a reușit să obțină nicio victorie.
Urmăriți SPORT.RO și pe Google News